Էսթեր Լեդեցկա

**Էսթեր Լեդեցկա** ( . ), չեխ սնոուբորդիստուհի և լեռնադահուկորդուհի, եռակի օլիմպիական չեմպիոնուհի (երկու անգամ՝ սնոուբորդով զուգահեռ հսկա ոլորավայրէջքում / սլալոմում, մեկ անգամ՝ լեռնադահուկային սպորտում՝ սուպեր-G-ում՝ գերհսկա ոլորավայրէջքում)։ Բացի այդ՝ աշխարհի կրկնակի չեմպիոնուհի է սնոուբորդի զուգահեռ մրցաձևերում, այդ նույն մրցաձևերում աշխարհի գավաթի խաղարկությունների քառակի հաղթող, Snowboard World Cup փուլերի բազմակի հաղթող։ Պատմության մեջ առաջին կինն է, ով օլիմպիական ոսկի է նվաճել նույն ձմեռային խաղերում երկու տարբեր մրցաձևերում (դահուկորդուհի և բիաթլոնիստուհի Անֆիսա Ռեզցովան նախկինում դրան հասել էր երկու տարբեր ձմեռային խաղերում)։

2018 թվականի դեկտեմբերի 21-ին Էսթեր Լեդեցկան Չեխիայում ճանաչվել է տարվա մարզուհի։

## Ընտանիք
Հայրը հայտնի չեխ երգիչ և կիթառահար Յանեկ Լեդեցկին է։ Պապը՝ Յան Կլապաչը Օլիմպիական խաղերի կրկնակի մեդալակիր և 1972 թվականի աշխարհի չեմպիոն է դարձել Չեխոսլովակիայի տափօղակով հոկեյի հավաքականի կազմում։

## Մարզական կարիերա
### Սնոուբորդ

#### Պատանեկան նվաճումներ

#### Աշխարհի գավաթի խաղարկություններում մրցելույթների արդյունքները

### Լեռնադահուկային սպորտ

2018 թվականի փետրվարի 17-ին Փհենչհանի Օլիմպիական խաղերում Լեդեցկան սենսացիոն կերպով ոսկի նվաճեց գերհսկա ոլորավայրէջքում՝ սուպեր-G-ում՝ 0,01 վայրկյանով առաջ անցնելով Աննա Ֆայթից։ Նախքան այդ Էսթերը միայն մեկ անգամ էր տեղ գրավել աշխարհի գավաթի խաղարկությունների արդյունքներով լավագույն 10-յակում (2017թ. դեկտեմբերի 2-ին Կանադայում 7-րդ տեղ արագընթաց վայրէջքի մրցումներում)։ Յոթ օր անց Էսթերը օլիմպիական ոսկի նվաճեց սնոուբորդի մրցումներում։

2019 թվականի աշխարհի առաջնությունում, որը տեղի է ունեցել Օրեում, նա մասնակցել է երեք մրցաձեւերի, որոնց լավագույն նվաճումը կոմբինացիայի 15-րդ տեղն է։ Super-G- ում Լեդեցկայան 29 ավարտողների մեջ զբաղեցրել է միայն 27-րդ տեղը։

2019 թվականի դեկտեմբերի 6-ին նա առաջին անգամ դարձավ լեռնադահուկային սպորտի աշխարհի գավաթի խաղարկության հաղթող՝ հաղթանակ տանելով Կանադայի Լեյք Լուիզ քաղաքում անցկացված արագընթաց վայրէջքի մրցումներում։ 2019/20 մրցաշրջանում նա զբաղեցրել է 10-րդ տեղը Աշխարհի գավաթի ընդհանուր հաշվարկում, ինչպես նաև երկրորդ տեղն է զբաղեցրել վայրէջքի մրցաշարային աղյուսակում և երրորդ տեղը՝ միացյալ աղյուսակում։

2020 թվականի դեկտեմբերի 20-ին Վալ դ'Իզերում նա նվաճեց աշխարհի գավաթը սուպեր-G մրցաձևում՝ 0,03 վայրկյանով առաջ անցնելով շվեյցարացի Կորին Զոետերից։ 2021 թվականի հունվարի 22-ին զբաղեցրեց երկրորդ տեղը Քրան-Մոնտանայում անցկացված արագընթաց վայրէջքի մրցումներում՝ 0,20 վայրկյան զիջելով Սոֆյա Գոջային։

2021 թվականի փետրվարի 11-ին Իտալիայում կայացած աշխարհի առաջնությունում նա զբաղեցրեց չորրորդ տեղը սուպեր-G- ում՝ ընդամենը 0,06 վայրկյանով զիջելով բրոնզե մեդալակիր դարձած Միքայելա Շիֆրինին։ Երկու օր անց Էսթերը դարձյալ չորրորդն էր, այս անգամ՝ արագընթաց վայրէջքի մրցումներում՝ 0,07 վայրկյան զիջելով բրոնզե մեդալակիր հռչակված Լարա Գուտ-Բեհրամիին։

2022 թվականի Օլիմպիական խաղերում Լեդեցկան կրկին մոտ էր մեդալի սուպեր-G- ում՝ զբաղեցնելով հինգերորդ տեղը՝ 0,13 վայրկյանով զիջելով բրոնզե մեդալակիր Միքել Գիսինին։ Վայրէջքում նա սխալ թույլ տվեց ուղու վրա և գրավեց միայն 27-րդ տեղը։ Համակցությամբ նա զբաղեցրեց չորրորդ տեղը։

2022 թվականի փետրվարի 26-ին Լեդեցկան հաղթեց Քրան-Մոնտանայում անցկացված աշխարհի գավաթի խաղարկության արագընթաց վայրէջքի մրցումներում։

Ողնաշարի վնասվածքի պատճառով Լեդեցկան բաց թողեց գրեթե ողջ 2022/23 մրցաշրջանը (ներառյալ աշխարհի առաջնությունը)։  Միայն 2023 թվականի մարտին կարողացավ վերադառնալ և հաղթանակ տարավ աշխարհի գավաթի խաղարկության փուլերից մեկում՝ սնոուբորդով զուգահեռ ոլորավայրէջքում։

Լեռնադահուկային սպորտի աշխարհի գավաթի խաղարկություններին իր մասնակցությունը նա վերսկսեց  2023 թվականի դեկտեմբերին՝ բաց թողնելով ավելի քան 1,5 տարի։

#### Արդյունքներ խոշոր մրցումներում
##### Ձմեռային օլիմպիական խաղեր

##### Աշխարհի առաջնություններ

##### Աշխարհի գավաթի խաղարկություններում լավագույն եռյակում տեղ գրավելը (7)

## Ծանոթագրություններ

## Արտաքին հղումներ
* Эстер Ледецкая — статистика на сайте FIS  (англ.) (сноуборд)
* Эстер Ледецкая — статистика на сайте FIS  (англ.) (горнолыжный спорт)
* Две золотые медали Ледецкой на Играх 2018 года — видео на youtube на канале Olympics

Կատեգորիա:Պրահա քաղաքում ծնվածներ
Կատեգորիա:Անձինք այբբենական կարգով
Կատեգորիա:Ապրող անձինք
Կատեգորիա:1995 ծնունդներ
Կատեգորիա:Մարտի 22 ծնունդներ
Կատեգորիա:Մարտի 23 ծնունդներ
Կատեգորիա:Սնոուբորդիստներ
Կատեգորիա:Օլիմպիական մեդալակիրներ
Կատեգորիա:Օլիմպիական չեմպիոններ
Կատեգորիա:Աշխարհի չեմպիոններ
Կատեգորիա:Դահուկորդուհիներ